Қырғызстанда "билікті күшпен басып алмақ болды" делінген азаматтар ұсталды
"Қырғызстанда "билікті күшпен басып алмақ болды" делінген азаматтар ұсталды" | "https://abai.kz/post/43185"
TITLE: Қырғызстанда "билікті күшпен басып алмақ болды" делінген азаматтар ұсталды
URL: https://abai.kz/post/43185
META: "Қырғызстанда "билікті күшпен басып алмақ болды" делінген азаматтар ұсталды" | "https://abai.kz/post/43185"
DATE: 13.05.2016
AUTHOR(s): Абай-Ақпарат
TOTAL WORDS: 101
TEXT: Бішкекте «Халықтық парламент» қоғамдық бірлестігінің үш мүшесі ұсталды. Қырғызстанның МҰҚК баспасөз қызметі ұйым жетекшілері мен өзге мүшелерінің үстінен «Билікті күшпен басып алуға дайындалу» және «Билік өкіліне қарсы күш қолдануға дайындалу» баптары бойынша қылмыстық іс қозғалғанын хабарлады. Тергеу алды тексеру материалдарына сәйкес, бірлестік мүшелері елдегі қоғамдық-саяси жағдайды тұрақсыздандыруға бағытталған шаралар ұйымдастыруды және билікті заңсыз жолмен күшпен басып алуды жоспарлаған. Бұдан бөлек, құзырлы орган күдіктілердің мемлекеттік лауазым иелеріне қарсы қару қолдануды ойластырғанын мәлімдеді. Бұған дейін «Халықтық парламентті» құрушылар «Ала-Тоо» орталық алаңында 20 мың адамның қатысуымен митинг өткізуді жоспарлап отырғандарын хабарлаған еді. 26 көкекке белгіленген митинг 12 мамырға, кейін 17 мамырға қалдырылған болатын. Абай-ақпарат
